NTC ໂຈະ​ການ​ປະກາດ ຄະນະ​ລັດຖະບານ​ຊຸດ​ໃໝ່​
ສະພາ​ປົກຄອງ​ໄລຍະ​ຂ້າມ​ຜ່ານ​ແຫ່ງ​ຊາດລີເບຍ ​ປະສົບ​ກັບ​ການ​ທ້າ​ທາຍ ​​ທາງ​ທະຫານ​ແລະ​ການ​ເມືອງ ​ຂະນະ​ທີ່​ພວກ​ນັກ​ລົບກໍ​ປະ​ເຊີນກັບ ການຕ້ານຢັນ.
ອໍານາດປົກຄອງຊົ່ວຄາວຂອງລີເບຍ ກໍາລັງປະສົບກັບການທ້າທາຍທາງທະຫານແລະ ການເມືອງ ໃນຂະນະທີ່ພວກນັກລົບຂອງຕົນປະເຊີນກັບການຕ້ານຢັນຢູ່ຕໍ່ມາ ຢູ່ໃນເຂດ ທີ່ໝັ້ນທີ່ຍັງເຫລືອຢູ່ຂອງ Moammar Gadhafi ອະດີດຜູ້ນໍາລີເບຍ ແລະພວກຜູ້ນໍາ ຂອງສະພາປົກຄອງໄລຍະຂ້າມຜ່ານຫລື NTC ນັ້ນ ໄດ້ໂຈະການປະກາດຄະນະລັດຖະ ບານຊຸດໃໝ່ນັ້ນໄວ້ ພວກນັກລົບອາສາສະມັກຂອງ NTC ໄດ້ພາກັນປົບໜີຢ່າງຊຸນລະມຸນໃນວັນອາທິດ ວານນີ້ ຈາກເມືອງທະເລຊາຍ Bani Walid ທີ່ມີການປ້ອງກັນຢ່າງແຂງແຮງໂດຍພວກ ທີ່ຈົງຮັກພັກດີຕໍ່ທ່ານ Gadhafi ທີ່ໄດ້ໃຊ້ປືນຄົກແລະມືປືນດັກຍິງ ໂຈມຕີພວກເຂົາເຈົ້າ ກອງທະຫານປະຈໍາ ທີ່ໄດ້ຮັບການເຝິກອົບຮົມມາຂອງອໍານາດປົກຄອງຊົ່ວຄາວ ໄດ້ ຖອນອອກໄປຈາກເມືອງ Bani Walid ຫຼັງຈາກທີ່ບໍ່ສາມາດເຂົ້າຍຶດເອົາເມືອງດັ່ງກ່າວໄດ້ ໃນການສູ້ລົບກັນກ່ອນໜ້ານັ້ນ ພວກນັກລົບອາສາສະມັກ ທີ່ເລືອກຈະຕໍ່ສູ້ຢູ່ໃນແນວໜ້າ ຕໍ່ໄປນັ້ນ ແມ່ນໄດ້ຖືກໂຈມຕີຢ່າງໜັກ ໃນເມືອງ Sirte ບ້ານເກີດຂອງທ່ານ Gadhafi ເອງນັ້ນ ກອງກໍາລັງຂອງຝ່າຍ NTC ກໍໄດ້ປະສົບກັບການຕ້ານຍັນຢ່າງໜັກເຊ່ນກັນ ພວກນັກລົບຂອງ NTC ສ່ວນໃຫຍ່ທີ່ ທໍາການປິດລ້ອມເມືອງດັ່ງກ່າວ ແມ່ນມາຈາກກອງພົນນ້ອຍທີ່ມີປະສົບການແລະຜ່ານ ການສູ້ລົບທີ່ເມືອງ Misrata ມາແລ້ວ ສະພາປົກຄອງໄລຍະຂ້າມຜ່ານແຫ່ງຊາດ ຫຼື NTC ໄດ້ວາງແຜນທີ່ຈະເປີດເຜີຍຄະນະ ລັດຖະບານຊຸດໃໝ່ໃນວັນອາທິດວານນີ້ ແຕ່ທ່ານ Mahmoud Jibril ນາຍົກລັດຖະມົນ ຕີຊົ່ວຄາວບອກກັບພວກນັກຂ່າວວ່າ ການຕໍ່ລອງກັນໃນນາທີສຸດທ້າຍໄດ້ພາໃຫ້ມີການ ເລື່ອນການປະກາດດັ່ງກ່າວອອກໄປ ຢ່າງບໍ່ມີກໍານົດ